Leire Amenabar Larrañaga

Leire Agate Amenabar Larrañaga  (Larrabezu, Bizkaia, 1997) psikologoa eta  ikertzailea da.

 Bizitza 
Psikologian graduatua eta Gizarte Psikologian doktoregaia da Euskal Herriko Unibertsitatean. ‘Erakundeen Psikologia eta Esku-hartze Psikosoziala’ masterra egin du unibertsitate berean, eta ‘Indarkeria politikoko egoeretako osasun mentala’ graduondokoan espezializatu da Madrilgo Unibertsitate Konplutentsean. 

Euskal Herriko hizkuntza komunitate minorizatuen inguruan ari da doktorego tesia egiten, akulturazio-prozesuen eta biktimizazio narratiben jakintza arloak oinarri hartuta. Bereziki, euskal komunitatearen edo jendarte hartzailearen ikuspegitik ari da ikertzen, jatorri atzerritarreko hizkuntza komunitateekiko dituen akulturazio linguistikoko sinesmenak eta jarrerak. 

 Lan ibilbidea 
Nazioarteko (Política y Sociedad, International Journal of Intercultural Relations) eta tokiko (Uztaro, Hik Hasi) aldizkarietan argitaratu du. Hainbat ikerketa proiektutan parte hartu du (Gune Irekiak Gizarte Ikerkuntza Elkartean, Emaus Fundazioan, Gipuzkoako SOS Arrazakerian).

 Migrazio eleaniztasuna 
2024ko abenduan, Araba, Bizkaia eta Gipuzkoako biztanleen %12,4 Estatu espainiarretik kanpoko migratzaileak ziren; Nafarroa Garaian, %17,9 ziren. Lapurdi, Nafarroa Beherea eta Zuberoan, berriz, %42,8 Euskal Herritik kanpojaiotakoa zen (horietatik %93 Estatu frantsesean). Askotan, pentsatzen denaren kontra, ez ziren talde homogeneoak. Migratzaile horiek 170 bat estatutakoak ziren jatorriz eta, guztira, 120 hizkuntza inguru hitz egiten zituzten: arabiera, amazigera, errumaniera, portugesa, ingelesa, mandarin txinera, wolofera, frantsesa, urdua, gaztelera... Leirek 2024ko urte amaieran Naiz aldizkarian zera adierazi zuen: «Migratzaile komunitateen eta gurearen artean badaude elkargune posibleak»

«gaur egungo migrazio mugimenduek aniztasun askoz handiagoa dute».Amenabarrek azpimarratu zuenez, aurreko migratzaileekin alderatuta, jatorriari eta kulturari dagokienez, baina baita hizkuntzari dagokionez ere, aniztasun handiagoa zegoen. XX. mendean Hego Euskal Herrira heldutako migratzaileak bate ere gaztelania-hiztun elebakarrak ziren, eta 2024an, aldiz, migratzaileen %51,3k, gutxienez, gaztelania ez zen beste hizkuntza bat zekien, nahiz eta kale erabileraren %2,8 baino ez zuten hartzen.

 Argitalpenak 
Hainbat lan argitaratu ditu, besteak beste:
 Harrera jendarte euskaldun gisa, zein erronka ditugu?: tokian tokiko hizkuntza-komunitate minorizatuen aliantzak (2024) Jakin, 262 zenbakia, or. 69-87

 Sortzaile kulturalak eragile sozialak al dira? Errepertorio kulturalak: espazio, audientzia eta estetika berriak (2021) Uztaro: giza eta gizarte-zientzien aldizkaria, 116 zenbakia, or. 69-89
 Narratives of linguistic victimhood and majority groups’ acculturation strategies and multilingual attitudes: The mediating role of intergroup empathy (2023) International Journal of Intercultural Relations, 97 liburukia
 La construcción de subjetividades políticas antifranquistas en Gipuzkoa (1965-1975), (2022), Política y sociedad, 59 liburukia, 3 zenbakia

 Lankidetzan 

 Trabajo digno para un cuidado digno: valorización social de los cuidados y percepciones sociales hacia las trabajadoras de hogar y cuidados en el País Vasco (2025),  X Congreso de la Red Española de Política Social: Libro de resúmenes

 Sariak 
Hainbat sari jaso ditu, besteak beste:

 Mikel Laboa Katedrak eta Mintzolak antolatzen duten proiektu-saria (taldean)
 GRAL saria 

 Erreferentziak 

 Kanpo estekak 

Kategoria:Larrabetzuarrak
Kategoria:Euskal Herriko psikologoak
Kategoria:Emakume psikologoak
Kategoria:Euskal Herriko ikertzaileak
Kategoria:Emakume ikertzaileak